অ্যাম্বার
অ্যাম্বার বা তৈলস্ফটিক হ'ল জীবাশ্মে পরিণত হওয়া গাছের রজন বা তৈল বা গাছ নিঃসৃত তরল পদার্থ। নব্যপ্রস্তরযুগ থেকে এগুলি রঙ এবং প্রাকৃতিক সৌন্দর্যের জন্য প্রশংসিত হয়েছে আসছে। রত্ন পাথর হিসাবে প্রাচীনকাল থেকে বর্তমান পর্যন্ত অনেক মূল্যবান পাথর হিসেবে বিবেচিত হয়। অ্যাম্বারকে বিভিন্ন আলংকারিক জিনিসপত্রেও ব্যবহার করা হয়। অ্যাম্বার গহনা হিসেবেও ব্যবহৃত হয়। লোক কথা বিশ্বাস আছে যে এই পাথরগুলোতে নিরাময়কারী ঔষধী গুনাগুন রয়েছে যদিও কার্যকারীতার বিষয়ে সঠিক কোন তথ্য পাওয়া যায় না। অ্যাম্বারের রাসায়নিক উপাদানগুলির ভিত্তিতে পাঁচটি শ্রেণিতে সংজ্ঞায়িত করা হয়েছে। যেহেতু এটি একটি নরম, আঠালো গাছের রজন হিসাবে উদ্ভূত হয়, সেহেতু অ্যাম্বারের আঠায় (যা বহু বছর পর জীবাশ্ম হয়) মাঝে মাঝে প্রাণী, কীট, পতঙ্গ এবং উদ্ভিদের কাণ্ড বা উপাদানগুলি এতে উপস্থিত থাকে। কয়লার স্তরগুলিতে সংঘটিত অ্যাম্বারকে রিসিনেটও বলা হয়, এবং অ্যামব্রিট শব্দটি বিশেষত নিউজিল্যান্ডের কয়লা স্তরগুলির মধ্যে পাওয়া অ্যাম্বারকে বোঝানোর জন্য প্রয়োগ হয়।